b'\n_START_ARTICLE_\nHonda F1\n_START_SECTION_\n1964\xe2\x80\x931968\n_START_PARAGRAPH_\n1964 m. kaip komanda debiutavo F1 \xc4\x8dempionate Vokietijos GP. Dalyvavo tik 3 Grand Prix: Vokietijos, Italijos ir JAV. Komandai atstovavo tik vienas automobilis\xc2\xa0\xe2\x80\x93 Honda RA271._NEWLINE_1965 m. komandos baz\xc4\x97 persik\xc4\x97l\xc4\x97 i\xc5\xa1 Japonijos \xc4\xaf Europ\xc4\x85. Prad\xc5\xbeioje \xc4\x8dempionate lenktyniauja vienas, o jam \xc4\xafpus\xc4\x97jus ir antras bolidas. Pirmuosius ta\xc5\xa1kus i\xc5\xa1kovojo Spa trasoje (Belgija). o pirm\xc4\x85j\xc4\x85 pergal\xc4\x99 Hermanos Rodrigues trasoje (Meksika). Laim\xc4\x97jo Honda bolid\xc4\x85 vairav\xc4\x99s anglas Richie Ginther. Pasikeitus FIA taisykl\xc4\x97ms, kai 1967 m. komandos tur\xc4\x97jo naudoti naujus 3 l variklius, 1966 m. Honda dalyvavo tik 3 Grand Prix. Geriausia vieta tais metais\xc2\xa0\xe2\x80\x93 4 (Hermanos Rodrigues trasa (Meksika)._NEWLINE_1967 m. angl\xc5\xb3 pilotas John Surtees sugra\xc5\xbeina komand\xc4\x85 \xc4\xaf laim\xc4\x97toj\xc5\xb3 gretas. Jis u\xc5\xbelipa ant pakylos (laim\xc4\x97jo 3 iet\xc4\x85) Kyalami trasoje (PAR GP, Piet\xc5\xb3 Afrikos Respublika). V\xc4\x97liau tas pats pilotas su nauju Honda RA300 Italijos GP. Tais metais komanda u\xc5\xbe\xc4\x97m\xc4\x97 4 viet\xc4\x85 Konstruktori\xc5\xb3 \xc4\xafskaitoe. 1968 m. John Surtees laimi Pranc\xc5\xabzijos ir JAV GP. Taip pat jis i\xc5\xa1kovojo pirm\xc4\x85j\xc4\x85 Pole pozicija Italijos GP metu. Po Jo Schlesser \xc5\xbe\xc5\xabties Honda komanda pasitrauk\xc4\x97 i\xc5\xa1 Formul\xc4\x97s 1.\n_START_SECTION_\nNuo sugr\xc4\xaf\xc5\xbeimo 2006 iki 2009\n_START_PARAGRAPH_\nHonda (gamintojas)\xc2\xa0\xe2\x80\x93 pastovus varikli\xc5\xb3 tiek\xc4\x97jas F1 komandoms (British American Racing, McLaren, Williams). Po s\xc4\x97kmingo darbo varikli\xc5\xb3 gamybos ir tobulinimo srityje nusprend\xc4\x97 gr\xc4\xaf\xc5\xbeti \xc4\xaf Formul\xc4\x99 1 ir kaip komanda. Nusipirko British American Racing komand\xc4\x85 ir nuo 2006 m. dalyvauja F1 \xc4\x8dempionatuose._NEWLINE_2006 m. komandos pilotai R. Barrichello ir J. Button sugeba pelnyti vien\xc4\x85 pergal\xc4\x99, dar du podiumus ir sezon\xc4\x85 baigia su 86 ta\xc5\xa1kais\xc2\xa0\xe2\x80\x93 to u\xc5\xbetenka bendroje \xc4\xafskaitoje b\xc5\xabti 4-tai._NEWLINE_Po tokio puikaus debiuto komanda to paties tikisi ir 2007 m., ta\xc4\x8diau sezonas nesusiklosto, kaip tik\xc4\x97tasi. Per vis\xc4\x85 sezon\xc4\x85 J. Buttonas sugeba fini\xc5\xa1uoti tik tris kartus ta\xc5\xa1kuose, i\xc5\xa1 viso surinkdamas komandai 6. Galutin\xc4\x97je \xc4\xafskaitoje Honda lieka 8-ta._NEWLINE_2008 m. sezone komandai atstovavo Jensonas Buttonas ir Rubensas Barrichello. Prie komandos vairo atsistojo i\xc5\xa1 Ferrari at\xc4\x97j\xc4\x99s Rossas Brownas. Komandos pilotu bandytoju paskirtas Alexanderis Wurzas. 2008 sausio 29 d. komanda \xc4\xaf tras\xc4\x85 i\xc5\xa1leido savo nauj\xc4\x85j\xc4\xaf bolid\xc4\x85 RA108._NEWLINE_2008 m. sezono ketvirtame GP Ispanijoje J. Button\xe2\x80\x99as atidar\xc4\x97 komandos ta\xc5\xa1k\xc5\xb3 s\xc4\x85skait\xc4\x85, fini\xc5\xa1uodamas \xc5\xa1e\xc5\xa1tas. Ta\xc4\x8diau be vienintelio fini\xc5\xa1o ant podiumo Did\xc5\xbeiojoje Britanijoje ekipa pasigirti \xc5\xa1iame sezone niekuo negali. Galutin\xc4\x97je \xc4\xafskaitoje surinkusi 14 ta\xc5\xa1kus ji liko 9 vietoje._NEWLINE_Po itin nes\xc4\x97kmingo paskutinio sezono prie ekipos vairo stojus R. Brawnui, ekipa tik\xc4\x97josi rezultat\xc5\xb3 g\xc4\x97r\xc4\x97jim\xc5\xb3. Pats komandos vadovas pergales \xc5\xbeada 2009\xc2\xa0m. Deja, rezultat\xc5\xb3 pager\xc4\x97jimo nebuvo sulaukta ir komandai gr\xc4\x97s\xc4\x97 u\xc5\xbedarymas, bet 2009\xc2\xa0m. komanda perpirko R. Brawnas. Komanda buvo pervadinta \xc4\xaf Brawn GP.'